שיחה:מישע

message: משתמש:Cumputer guy ביטלת את העריכה שלי, לדעתי ללא הצדקה. אנא בדוק שוב לפי ההערות שלי כאן: 
1. המלחמה במואב לא החלה בסיומו של המרד. המרד ככל הנראה החל בתקופת אחזיהו (בנו של אחאב), אחרי שממלכת ישראל נחלשה כתוצאה מהמלחמה של אחאב עם הארמים (מלחמה שבה גם נהרג). זה איפשר למואב לנצל את ההזדמנות ולכבוש את הערים בעבר הירדן מממלכת ישראל. בין המרד לבין המלחמה של ישראל במואב עבר זמן לא קצר וכך מישע יכול היה לבנות ולבצר את הערים שכבש, כולל חפירת בורות מים וביצור עיר הבירה שלו (כהכנה לתגובה של ממלכת ישראל), כפי שגם כתב ב'מצבת מישע'. המלחמה של ישראל במואב החלה רק בתקופתו של יורם, בנו של אחזיהו ונכדו של אחאב. לכך צריך לרשום :"בסופו של דבר" ולא "בסופו של המרד".
2. דבר שני, רצוי לרשום שהמלחמה במואב הייתה בתקופת יורם כדי לציין את הזמן שעבר מאז המרד של מישע ועד שממלכת ישראל פתחה במלחמה נגד מואב. 
3. שלישית, המלחמה פרצה מצדה הדרומי של ממלכת מואב, ולא מהצד הצפוני (מהצד של ממלכת אדום שהצטרפה מחוסר ברירה למלחמה עם יורם ויהושפט בגלל שהיתה מדינת חסות של ישראל). המלחמה התחילה בהצלחות רבות וישראל הצליחה לכבוש ולהרוס ערים רבות במואב (בהתאם לנבואה של אלישע), עד שהגיעו לעיר הבירה של מואב בצפון המדינה (קיר חרושת). לכן צריך לרשום את הסעיף הזה - צבא ישראל, בראשותו של המלך יורם, ובסיועם של ממלכת יהודה ואדום, תקף את מואב, מצידה הדרומי, הרס והחריב ערים רבות ושם מצור על עיר הבירה קיר מואב. 
4. רביעית, אחרי שכבר הוטל מצור על קיר חרושת המצב בעיר היה קשה מאוד, מלך מואב ניסה לשנות את המצב. הוא יצא ביחד עם יחידת עילית קטנה מצבאו אל המחנה של מלך אדום (היו 3 מחנות שונים - אדום ישראל ויהודה) כדי להבקיע דרך אל האוהל של מלך אדום ולקחת אותו בשבי אבל הצליח לקחת בשבי רק את בנו של מלך אדום. את הבן הזה העלה מלך מואב לעולה על החומה כדי שכולם יראו  כולל מלך אדום שבנו הבכור אמור היה לרשת אותו (מדובר בשריפה עד תום, שריפה עד שיישאר רק סיד-"לשריפה לשיד"). הפרשנים היו חלוקים בשאלה האם זה היה בנו של מלך מואב או בנו של מלך אדום. הראשון שקבע שמדובר בבנו של מלך אדום היה הרב האי גאון מישיבת פומבדיתא. ראיה לפירוש הזה יכולה להגיע מספר עמוס, כשהנביא מונה בין פשעיו הגדולים של מואב "עַל שָׂרְפוֹ עַצְמוֹת מֶלֶךְ אֱדוֹם לַשִּׂיד" (עמוס ב א). ראה גם נבואות ישעיהו וירמיהו נגד מואב. בעקבות המעשה הזה היה "קצף גדול על ישראל" (מצד האל או מצד צבא אדום, תלוי בפירוש) והמלכים נסוגו ממואב ללא הכרעה. ייתכן שהכוונה ב"קצף" היא שמלך אדום קצף על ישראל שלא באו לעזרתו ולא מנעו את תפיסת בנו, ולכן פרש מהברית. ישראל ויהודה נאלצו לסגת משם ולחזור לארצם.עוד פרטים על הפרשה הזאת כאן:
שיעור 11 - הרב אלחנן סמט
https://www.etzion.org.il/he/%D7%A9%D7%99%D7%A2%D7%95%D7%A8-11-%D7%94%D7%9E%D7%9C%D7%97%D7%9E%D7%94-%D7%91%D7%9E%D7%95%D7%90%D7%91-%D7%92
שיעור 12 - הרב אלחנן סמט
https://www.etzion.org.il/he/%D7%A9%D7%99%D7%A2%D7%95%D7%A8-12-%D7%94%D7%9E%D7%9C%D7%97%D7%9E%D7%94-%D7%91%D7%9E%D7%95%D7%90%D7%91-%D7%93
replies: text: צודק, ביטלתי --דוד -- Cumputer guy - שיחה, י"ז בכסלו ה'תש"ף 18:17, 14 בדצמבר 2019 (IST)
thread_title: ביטול עריכה

message: המלך מישע מופיע בסיפור אחד בספרות העברית החדשה שכתב יעקב אשמן לימים "עורך הארץ שלנו "
זהו הסיפור "כמוש אלוהי צדק" שהופיע מגזין תנועת "העברים החדשים " אלף גליון ה' אוקטובר 1950 בעריכת אהרון אמיר .
הסיפור  שהוא סיפור אימה באופן יוצא דופן בספרות העברית מסופר לחלוטין מנקודת מבטו של המלך המואבי הפגאני ומתברר ממנו שלכמוש האל המואבי אכן יש כוחות אמיתיים.
את הסיפור אפשר למצוא בבלוג המולטי יקום של אלי אשד כאן :
https://no666.wordpress.com/2020/03/31/%D7%9B%D7%9E%D7%95%D7%A9-%D7%90%D7%9C%D7%95%D7%94%D7%99-%D7%A6%D7%93%D7%A7-%D7%A1%D7%99%D7%A4%D7%95%D7%A8-%D7%9B%D7%A0%D7%A2%D7%A0%D7%99-%D7%A2%D7%9C-%D7%94%D7%9E%D7%9C%D7%9A-%D7%94%D7%9E/
thread_title:  המלך מישע בספרות העברית החדשה